Επίδραση Φυτάσης και Ξυλανάσης μεμονωμένα και σε συνδυασμό, στις αποδόσεις ορνιθίων κρεοπαραγωγής:
Creators: name: Τσιπουρλιάνος, Ευστράτιος Αθανασίου
Publisher: name: Aristotle University of Thessaloniki
Year: 2011
Subjects: Ορνίθια Κρεοπαραγωγής
Ένζυμα
Ιξώδες
Broilers
Enzymes
Viscosity

description: Αντικείμενο της παρούσας διατριβής ήταν η διερεύνηση της επίδρασης προσθήκης φυτάσης και ξυλανάσης, μεμονωμένα και σε συνδυασμό, στις αποδόσεις ορνιθίων κρεοπαραγωγής. Χρησιμοποιήθηκαν 400 κρεοπαραγωγά ορνίθια, τα οποία κατανεμήθηκαν τυχαία σε 8 επεμβάσεις των 50 ορνιθίων η καθεμία, σε πειραματικό σχέδιο των πλήρως τυχαιοποιημένων ομάδων. Τα ορνίθια διατράφηκαν με σιτηρέσια σε αλευρώδη μορφή, με βάση το σιτάρι, σε διατροφικό πρόγραμμα τριών φάσεων από την 4η ως την 39η ημέρα της ηλικίας τους. Το πείραμα που διεξήχθη ήταν ένα παραγοντικό 2×2×2, με δύο επίπεδα διατροφής, δύο επίπεδα προσθήκης φυτάσης και δύο επίπεδα προσθήκης ξυλανάσης. Το σωματικό βάρος προσδιοριζόταν κατά την ηλικία των 14, των 28 και των 39 ημερών, με ατομικές ζυγίσεις 15 ορνιθίων από κάθε επέμβαση. Η κατανάλωση της τροφής και ο συντελεστής μετατρεψιμότητας της τροφής καταγράφονταν κατά τη διάρκεια των τριών φάσεων (4-14, 15-28 και 29-39 ημέρες). Την 25η ημέρα του πειραματισμού, τρία ορνίθια από κάθε επέμβαση επιλέχθηκαν τυχαία και θανατώθηκαν για τον προσδιορισμό του ιξώδους του πεπτικού περιεχομένου της νήστιδας. Στο τέλος του πειραματισμού (39η ημέρα), η αριστερή κνήμη τριών ορνιθίων από κάθε επέμβαση, αφαιρέθηκε από το σφάγιο για τον προσδιορισμό του ποσοστού της τέφρας, καθώς και του περιεχομένου της τέφρας σε ασβέστιο και φώσφορο. Για τον καθορισμό στατιστικά σημαντικών διαφορών μεταξύ των επεμβάσεων, χρησιμοποιήθηκε η απλή ανάλυση διακύμανσης με ένα παράγοντα (SPSS, 11.5.0). Για τον προσδιορισμό των κύριων επιδράσεων του επιπέδου διατροφής και την ανταπόκριση της προσθήκης ενζύμων καθώς και των μεταξύ τους αλληλεπιδράσεων, τα δεδομένα υποβλήθηκαν σε παραγοντική ανάλυση διακύμανσης. Για τον εντοπισμό σημαντικών διαφορών μεταξύ των μέσων όρων χρησιμοποιήθηκε το τεστ πολλαπλών συγκρίσεων του Tukey (HSD) σε επίπεδο σημαντικότητας P&lt;0,05. Τα αποτελέσματα έδειξαν ότι η προσθήκη φυτάσης και ξυλανάσης, μεμονωμένα και σε συνδυασμό, έχουν θετική επίδραση στις αποδόσεις ορνιθίων κρεοπαραγωγής που διατρέφονται με σιτηρέσια με βάση το σιτάρι, μέχρι την ηλικία των 28 ημερών. Η προσθήκη φυτάσης προκάλεσε σημαντική (P&lt;0,05) βελτίωση του σωματικού βάρους των ορνιθίων στη φάση της έναρξης και της ανάπτυξης. Η προσθήκη ξυλανάσης μείωσε σημαντικά (P&lt;0,001) το ιξώδες του πεπτικού περιεχομένου της νήστιδας σε όλες τις επεμβάσεις. Συμπερασματικά, τα αποτελέσματα έδειξαν ότι η προσθήκη φυτάσης και ξυλανάσης μεμονωμένα και σε συνδυασμό, μπορεί να αποκαταστήσει τη μείωση της ενέργειας του σιτηρεσίου των ορνιθίων, βελτιώνοντας την αποτελεσματικότητα της εκτροφής.
description: The aim of the present thesis was to investigate the effect of supplementing phytase and xylanase individually or in combination on broiler performance. Four hundred broilers were divided into 8 groups of fifty birds in a randomised complete block design. The broilers were fed wheat-based diets in mash form following the three stage feeding system from 4 to 39 days of age. The study was conducted as a 2×2×2 factorial arrangement of treatments with two levels of nutrition, two levels of phytase addition and two levels of xylanase addition. Body weight was measured at 14, 28 and 39 days of age by individual weighing of 15 birds of each treatment. Feed intake and feed conversion efficiency of birds were recorded during each of the three periods (4-14, 15-28 and 29-39 days) of the experiment. At day 25 of the experiment 3 chicks from each treatment selected randomly and euthanized for jejunal digesta viscosity measurements. At the end of the experiment (day 39), chicks were euthanized and the left tibia from 3 chicks of each treatment was collected for bone ash determination, as well as Ca and P content of tibia ash determination. To establish differences between treatments, data were analyzed with a 1-way ANOVA (SPSS, 11.5.0). To determine the main effects of level of nutrition and enzyme supplementation response and their interactions, data were analyzed by a factorial analysis of variance. Differences between means were separated by the Tukey’s (HSD) test and level of significance was set at P &lt; 0.05. The results showed that supplementall phytase and xylanase, individually or in combination, has a positive effect on performance responses of broilers fed wheat-based diets until the 28th day of age. Phytase supplementation caused significant (P &lt; 0.05) improvement of body weight of broilers, during starter and grower period. Xylanase supplementation significantly reduced (P &lt; 0.001) digesta viscosity of jejunum in all treatments. In conclusion, these results showed that the addition of phytase and xylanase in combination can partially decrease energy inclusion in broilers diets, improving efficiency of broilers production.